El Departament d'Educació impulsa des de fa anys la integració de les tecnologies de la informació i de la comunicació a l'ensenyament i l'aprenentatge mitjançant plans de dotació i manteniment d'equipaments, accions de formació del professorat, suport i coordinació, desenvolupament de continguts i provisió de serveis.
En aquest marc d'impuls a les tecnologies per a l'aprenentatge i el coneixement, el Departament d'Educació ha considerat oportú convocar concurs públic per a la concessió de beques que facilitin la col·laboració d'estudiants universitaris i de cicles formatius de grau superior en els diversos àmbits relacionats amb les tecnologies de la informació, per tal que l'experiència que assoleixin enriqueixi la seva formació acadèmica alhora que els dóna una experiència pràctica del funcionament de l'Administració i els prepara per al seu exercici professional.
Per tot això, d'acord amb el que preveu la Llei 38/2003, de 17 de novembre, general de subvencions, i el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre,
Obrir convocatòria per adjudicar 10 beques de col·laboració a estudiants o titulats recents relacionats amb les tecnologies de la informació, tant universitaris com de cicles formatius de grau superior de centres i universitats de Catalunya, per desenvolupar tasques que els permetin formar-se en tecnologies de la informació aplicades a l'educació.
Oferir la pròrroga de 8 de les beques atorgades l'any 2010, d'acord amb la base 4.2 de la convocatòria publicada per l'Ordre EDU/434/2009, de 30 de setembre, (DOGC núm. 5482, de 13.10.2009).
Les beques reservades a la pròrroga que, si s'escau, no es cobreixin, acreixeran les beques de nova adjudicació.
Aprovar les bases que han de regir aquesta convocatòria, les quals consten a l'annex d'aquesta Ordre.
La despesa derivada de la concessió de les beques, per un import màxim de 192.960,00 euros, queda condicionada a l'existència de crèdit adequat i suficient en la partida EN01 D/480000100/4210 o equivalent del pressupost de la Generalitat de Catalunya per a l'any 2011.
Els interessats poden presentar les seves sol·licituds en el termini de 15 dies hàbils a partir de l'endemà de la publicació d'aquesta Ordre al DOGC.
Es delega en la Direcció de Serveis la competència per resoldre aquesta convocatòria.
L'adjudicació de les beques i l'execució de la despesa s'ha de fer durant l'any 2011.
Barcelona, 21 d'octubre de 2010
L'objecte d'aquesta convocatòria és la concessió de 18 beques de col·laboració a estudiants o titulats recents relacionats amb les tecnologies de la informació, tant universitaris com de cicles formatius de grau superior, de centres i universitats de Catalunya, per desenvolupar tasques que els permetin formar-se en tecnologies de la informació aplicades a l'educació.
Les beques es distribueixen de la següent forma:
Modalitat A: 7 beques de nova adjudicació i 5 pròrrogues.
Modalitat B: 3 beques de nova adjudicació i 3 pròrrogues.
Les beques de col·laboració tenen per finalitat l'augment de la formació teoricopràctica i la preparació professional dels estudiants i titulats seleccionats a través de la seva participació en els camps de la informàtica, telemàtica, audiovisuals i els multimèdia aplicats a l'educació, seguint els programes que desenvolupa l'Àrea TIC del Departament d'Educació, experiència que els qualifica per al seu futur professional més immediat.
3.1 Poden sol·licitar les beques totes les persones que tinguin 18 anys o més l'1 de gener de 2011, sempre que posseeixin el certificat de coneixements de català del nivell C o equivalent, que no realitzin altre treball remunerat o percebin subsidi d'atur, i que reuneixin els requisits de la modalitat de la beca A o B que s'indiquen tot seguit:
Modalitat A: estudiants de les universitats de Catalunya que hagin superat el 40% dels crèdits, o que hagin finalitzat, en els anys 2009 o 2010, algun dels estudis següents: enginyeria de telecomunicació, enginyeria informàtica, llicenciatura en comunicació audiovisual, enginyeria tècnica de telecomunicació (totes les especialitats), enginyeria tècnica d'informàtica de gestió, enginyeria tècnica d'informàtica de sistemes, graduat en multimèdia (títol propi), llicenciatura o diplomatura en biblioteconomia i documentació, magisteri o pedagogia.
Modalitat B: estudiants de centres de Catalunya que hagin superat el 40% dels crèdits, o que hagin finalitzat, en els anys 2009 o 2010, algun dels cicles formatius de grau superior de les famílies professionals de formació professional específica següents: arts gràfiques, arts plàstiques i disseny, electricitat i electrònica, comunicació, imatge i so o informàtica.
3.2 No poden participar en aquesta convocatòria les persones que haguessin obtingut una beca en anteriors convocatòries, en qualsevol de les modalitats, llevat dels casos de pròrroga i els altres específics previstos a les bases següents.
3.3 Els becaris de la modalitat B que en el transcurs del primer any de desenvolupament de la beca obtinguda en la convocatòria anterior hagin assolit els requisits per a l'accés a una beca de la modalitat A, poden participar en aquesta convocatòria, prèvia valoració de la unitat on desenvolupin la tasca, per accedir a la modalitat de beca A, sense perjudici de la possibilitat de pròrroga de la beca de modalitat B de la qual són adjudicataris, en el cas de no superar l'accés a la beca de modalitat A.
En aquest cas, si resulten adjudicataris de la beca de la modalitat A, ho seran per un termini improrrogable d'un any.
3.4 Poden sol·licitar la pròrroga de la beca, per a les respectives modalitats, els estudiants o titulats recents als quals se'ls hagi adjudicat la beca en l'anterior convocatòria.
També poden sol·licitar la pròrroga, amb la valoració prèvia de la unitat on desenvolupin la tasca, els becaris que hagin cobert, com a suplents, vacants produïdes durant l'any 2010, de beques prorrogades de la convocatòria de 2009.
En aquest cas, les pròrrogues que, si s'escau, se'n derivin, ho seran com a màxim per a un any, i decreixeran el nombre de beques de nova adjudicació.
—4 Lloc de realització, durada i dedicació
4.1 La col·laboració es durà a terme habitualment en locals del Departament d'Educació i eventualment en d'altres llocs, com ara centres educatius o empreses, d'acord amb les condicions i necessitats de desenvolupament del servei.
4.2 La col·laboració s'iniciarà durant el mes de gener de 2011 i acabarà el dia 31 de desembre de 2011.
4.3 Els estudiants o titulats que resultin adjudicataris de la beca durant l'any 2011, podran prorrogar-la, prèvia valoració de la unitat a la qual estiguin adscrits, com a màxim per al període següent, en el cas que s'obri una nova convocatòria.
Es reduirà de l'oferta de beques de la nova convocatòria el nombre de beques prorrogades.
4.4 Es preveu una dedicació màxima de 30 hores setmanals.
El compromís de dedicació, que serà de 20, 25 o 30 hores setmanals, s'acordarà amb cada becari de manera flexible, i també l'horari de dedicació.
La remuneració serà proporcional al nombre d'hores de dedicació.
4.5 Els becaris podran absentar-se de la realització de les tasques de la beca per tal d'assistir a exàmens o d'altres proves oficials en el marc dels estudis que estiguin cursant.
Cada beca de la modalitat A té una dotació econòmica mensual de 920,00 euros per a 30 hores de dedicació, que es farà efectiva en pagaments parcials a mesos vençuts, amb les retencions legals corresponents, un cop emès un informe favorable dels tutors de les persones becàries.
Cada beca de la modalitat B té una dotació econòmica mensual de 840,00 euros per a 30 hores de dedicació, que es farà efectiva en pagaments parcials a mesos vençuts, amb les retencions legals corresponents, un cop emès un informe favorable dels tutors de les persones becàries.
—6 Drets i obligacions de les persones becàries
6.1 Els/les becaris/àries tenen dret al seguiment personalitzat de la seva tasca mitjançant la tutoria que es designi, a rebre un certificat de la Direcció de Serveis que acrediti la col·laboració prestada, i a tenir individualment una pòlissa d'assegurança d'accident.
Els riscos coberts per aquesta pòlissa seran els accidents derivats de la prestació de la seva col·laboració en les instal·lacions del centre on es realitza i els accidents in itinere.
6.2 Les persones becàries desenvoluparan tasques i funcions en els àmbits de les comunicacions telemàtiques, els recursos digitals, els recursos audiovisuals, el desenvolupament d'aplicacions informàtiques i la implementació i manteniment d'estructures d'equipaments, i atendran les instruccions de les persones responsables corresponents.
Així mateix, sota requeriment del seu cap, podran realitzar tasques de suport a les unitats on estiguin adscrits.
Els mecanismes de control horari s'ajustaran als habituals del Departament d'Educació.
6.3 La concessió d'aquestes beques no implica cap mena de vinculació, ni laboral ni administrativa, entre la persona seleccionada i el Departament d'Educació.
6.4 Les persones adjudicatàries de la beca estan obligades a facilitar tota la informació que li sigui requerida per la Intervenció General de la Generalitat de Catalunya, la Sindicatura de Comptes i altres òrgans competents.
7.1 Les sol·licituds es poden presentar a partir de l'endemà de la publicació d'aquesta Ordre al DOGC, adreçades al Departament d'Educació, Àrea TIC (Via Augusta, 202, 08021 Barcelona), directament o per qualsevol dels mitjans que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Quan la sol·licitud es presenti a les oficines de correus es farà en un sobre obert, per tal que sigui datada i segellada pel funcionari de correus abans de ser certificada.
7.2 A la sol·licitud s'ha d'adjuntar la següent documentació:
Perfil o perfils que posseeix la persona sol·licitant dels especificats a la base 10 d'aquesta convocatòria.
Documents acreditatius del coneixement de llengua catalana i d'informàtica.
Memòria de dues pàgines en la qual s'exposin les raons per les quals se sol·licita una beca de col·laboració.
Declaració responsable conforme la persona sol·licitant no es troba en cap de les causes que impedeixen obtenir la condició de beneficiari de la beca, d'acord amb el que estableix l'article 13.2 de la Llei 38/2003, de 17 de novembre, general de subvencions.
El Departament d'Educació podrà demanar als sol·licitants l'aportació d'informació i documents complementaris.
Les persones participants han d'acreditar tots els coneixements i mèrits esmentats en el currículum.
La selecció es farà en dues fases eliminatòries i els criteris de selecció s'ajustaran al barem de mèrits que es detalla tot seguit:
Consistirà en el barem de les sol·licituds en funció dels mèrits següents: expedient acadèmic, fins a 30 punts; experiència/pràctiques, fins a 20 punts; i coneixements d'idiomes estrangers, fins a 10 punts.
Per passar a la segona fase cal obtenir un mínim de 40 punts.
Consistirà en una prova pràctica i una entrevista, i s'atorgaran fins a un màxim de 20 punts a cadascuna.
L'ordenació final dels aspirants es realitzarà sumant la puntuació d'ambdues fases, i recollirà l'especificació del perfil que pot aportar cada aspirant.
—9 Experiència i/o pràctiques que es valoren
La valoració de l'experiència/pràctiques prevista a l'apartat anterior es farà sobre els camps següents, segons el perfil requerit:
a) Tècnic/a audiovisual, producció multimèdia i publicació electrònica:
Coneixements i/o experiència en enregistraments audiovisuals amb equips professionals, postproducció d'àudio i vídeo, composició i maquetació de continguts multimèdia, publicació de vídeos a la xarxa, disseny web i dibuix gràfic.
Coneixements i/o experiència en catalogació de recursos i manteniment de vocabularis controlats.
Gestió de continguts en repositoris digitals.
Coneixements i/o experiència en aplicacions ofimàtiques, entorns web i multimèdia.
c) Tècnic/a en administració de sistemes informàtics, telemàtics, desenvolupament, comunicacions, microinformàtica, xarxes locals i bases de dades:
Coneixements i/o experiència de programació amb PHP i/o Java per a sistemes GNU/Linux, Solaris i Windows.
Coneixements i/o experiència d'ofimàtica avançada, xarxes locals i els seus protocols de treball i comunicació associats.
Coneixements i/o experiència en entorns d'aprenentatge (Moodle).
d) Tècnic/a en accessibilitat i ajudes tècniques:
Coneixements i/o experiència en edició de codi HTLM, Javascript, AcionScript i flash accessible.
Instal·lació, configuració i personalització de les opcions d'accessibilitat i ajudes tècniques en entorns Linux i Windows.
10.1 La selecció de les persones asprirants la durà a terme una comissió formada per una presidència i tres vocals, tots ells tècnics i vinculats als àmbits d'actuació objectes d'aquesta convocatòria.
La presidència i un/a vocal seran designats/des per el/la director/a de Serveis, un segon/a vocal serà designat/da pel/per la director/a general d'Innovació i un/a últim/a vocal serà designat/da pel/per el/la director/a general d'Ensenyaments Professionals, Artístics i Especialitzats.
10.2 La comissió de selecció establirà els criteris de ponderació en l'aplicació del barem de mèrits esmentat, que s'hauran de fer públics al tauler d'anuncis del Departament d'Educació.
10.3 La comissió de selecció, d'acord amb les sol·licituds presentades i els mèrits al·legats, farà pública al tauler d'anuncis del Departament d'Educació la proposta d'aspirants seleccionats per ordre de puntuació, fent constar l'especialitat, i en el cas dels aspirants exclosos, el motiu d'exclusió.
10.4 Les persones interessades podran presentar reclamacions contra aquesta proposta d'adjudicació davant la comissió de selecció en el termini de deu dies hàbils a comptar de l'endemà de la seva publicació.
Les reclamacions presentades s'estimaran o desestimaran en la Resolució de la Direcció de Serveis en què s'aprovi la llista definitiva de seleccionats, suplents i exclosos.
10.5 La intervenció en la comissió de selecció no genera el dret a rebre cap indemnització o contraprestació.
11.1 La Resolució es publicarà al tauler d'anuncis del Departament d'Educació i es notificarà individualment a tots els interessats.
Així mateix, es publicarà al DOGC quan l'import concedit sigui igual o superior a 3.000,00 euros.
En la resolució es faran constar, d'una banda, les beques prorrogades, si n'hi ha, i les persones adjudicatàries de les noves beques i les persones suplents per ordre de puntuació amb especificació del perfil aportat; de l'altra, la resta de candidats i també les persones excloses.
Així mateix, s'indicarà la possibilitat d'interposar recurs, l'òrgan davant del qual es podrà interposar i el termini per fer-ho.
11.2 El termini màxim per resoldre aquesta convocatòria serà de dos mesos des del dia següent de la data de finalització del termini de presentació de sol·licituds.
En qualsevol cas, les sol·licituds presentades s'entendran desestimades si no hi recau resolució expressa en el termini de sis mesos des de l'endemà de la finalització del termini de presentació de sol·licituds.
Les persones seleccionades formalitzaran l'acceptació de la beca mitjançant la signatura d'un document on s'han de comprometre a complir les condicions generals establertes en aquestes bases i també les específiques que s'incloguin en el document esmentat.
L'incompliment per part del beneficiari/ària de les condicions establertes en aquestes bases i les que s'estableixin en el document a què s'ha fet referència a l'apartat anterior, comportarà la revocació de la beca de col·laboració.
En els supòsits de revocació o renúncia a una beca de col·laboració, el/la director/a de Serveis podrà adjudicar-la, dins de l'ordre establert, a una de les persones que hagin estat designades suplents en la Resolució d'adjudicació.
En cas que es produeixi una vacant, aquesta es cobrirà amb la següent persona de la llista de suplents que tingui el mateix perfil que la persona sortint.
En cas de revocació o renúncia de l'adjudicatari/ària, el director/a de Serveis ha de resoldre, atenent a la normativa vigent i a les circumstàncies concurrents, si correspon la devolució total o parcial de les quantitats satisfetes i si correspon la suspensió o l'anul·lació dels pagaments restants.